Kompleks Sukan Tawau

Kompleks Sukan Tawau merupakan pusat sukan di daerah Tawau, Sabah. Pusat ini mempunyai kemudahan seperti padang bola sepak, hoki, bola keranjang, tenis, papan luncur, skuash, berenang dan olahraga. Kompleks sukan ini telah digunakan untuk pelbagai jenis acara seperti kejohanan Majlis Sukan Sekolah Gabungan Tawau. Kompleks ini juga pernah digunakan Sabah FA untuk kejohanan Liga Malaysia. Padang bola sepak Kompleks Sukan Tawau berkapasiti 15,000. Perlawanan bola sepak rasmi yang pertama berlangsung disini ialah perlawanan Piala Malaysia 2007 antara Sabah FA dan Negeri Sembilan FA.

Sebelum Kompleks Sukan Tawau dibuka, kebanyakannya aktiviti terutamanya bola sepak dan tenis, semuanya berlangsung di Padang Lama MPT (berhadapan dengan SK Bandar Tawau dan lebih kurang 3 km dari tapak bekas Lapangan Terbang Tawau di Jalan Utara).

Pautan luar
Tawau Sports Complex 

Kategori:Venue sukan di Malaysia
Kategori:Bangunan dan struktur di Tawau